Document ID: 32011D0534

ΑΠΌΦΑΣΗ ΤΗΣ ΕΠΙΤΡΟΠΉΣ
της 8ης Σεπτεμβρίου 2011
για τροποποίηση, με σκοπό την προσαρμογή στην τεχνική πρόοδο, του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου όσον αφορά τις εξαιρέσεις για τις εφαρμογές που περιέχουν μόλυβδο ή κάδμιο
[κοινοποιηθείσα υπό τον αριθμό Ε(2011) 6309]
(Κείμενο που παρουσιάζει ενδιαφέρον για τον ΕΟΧ)
(2011/534/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη την οδηγία 2002/95/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, σχετικά με τον περιορισμό της χρήσης ορισμένων επικίνδυνων ουσιών στα είδη ηλεκτρικού και ηλεκτρονικού εξοπλισμού (1), και ιδίως το άρθρο 5 παράγραφος 1 στοιχείο β),
Εκτιμώντας τα ακόλουθα:
(1)
Η οδηγία 2002/95/ΕΚ απαγορεύει τη χρήση μολύβδου και καδμίου στα είδη ηλεκτρικού και ηλεκτρονικού εξοπλισμού που διατίθενται στην αγορά μετά την 1η Ιουλίου 2006.
(2)
Εξακολουθεί να είναι τεχνικώς ανέφικτη η υποκατάσταση του μολύβδου σε διηλεκτρικά κεραμικά υλικά για πυκνωτές με βάση το οξείδιο μολύβδου-ζιρκονίου-τιτανίου (PZT), που αποτελούν μέρος ολοκληρωμένων κυκλωμάτων ή διακριτών ημιαγωγών. Η χρήση μολύβδου σε αυτά τα υλικά θα πρέπει, συνεπώς, να εξαιρείται από την απαγόρευση.
(3)
Η υποκατάσταση του καδμίου σε φωτοαντιστάσεις για οπτικούς συζεύκτες που χρησιμοποιούνται σε εφαρμογές για επαγγελματικό εξοπλισμό ήχου είναι ακόμη τεχνικά ανέφικτη. Η χρήση καδμίου σε αυτές τις φωτοαντιστάσεις θα πρέπει, συνεπώς, να εξαιρεθεί από την απαγόρευση. Ωστόσο, η εξαίρεση αυτή θα πρέπει να είναι χρονικά περιορισμένη, καθώς η έρευνα για τεχνολογίες δίχως κάδμιο βρίσκεται σε εξέλιξη και ενδέχεται να καταστούν διαθέσιμα ορισμένα υποκατάστατα στα επόμενα τρία έτη.
(4)
Η οδηγία 2002/95/ΕΚ θα πρέπει, ως εκ τούτου, να τροποποιηθεί δεόντως.
(5)
Σύμφωνα με το άρθρο 5 παράγραφος 2 της οδηγίας 2002/95/ΕΚ, η Επιτροπή πραγματοποίησε διαβουλεύσεις με τα ενδιαφερόμενα μέρη.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε με το άρθρο 18 της οδηγίας 2006/12/ΕΚ του Ευρωπαϊκού Κοινοβουλίου και του Συμβουλίου (2),
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της οδηγίας 2002/95/ΕΚ τροποποιείται όπως ορίζεται στο παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 8 Σεπτεμβρίου 2011.

Labels: 7
1